### | | | | --- | --- | | | | | --- | | **Byråd** 11. september 2018 Sagsnr. 710-2017-15627 Dok.nr. 710-2018-232346 Sagsbehandler DPBCJ | | 134.                Opløsning af [adresse] - Åbent

###

|  |  |
| --- | --- |
| Tidl. politisk behandling | BY, 27.02.18, pkt. 22 |
| Forventet sagsgang | ØK, BY |
| Lovgrundlag |  |

###

**SAGENS INDHOLD**

Byrådet skal i denne sag behandle opløsningsaftalen
vedrørende [adresse] I/S.

Interessentskabet blev stiftet i
1983 som Renosyv I/S og blev ved kommunalreformen til [adresse] I/S. Med
kommunalreformen blev aktiviteten i selskabet ligeledes ændret fra at være et
affaldsselskab til alene at være et deponiselskab.

[adresse] drives i dag af Skanderborg
og [adresse] i fællesskab. Ejerandelene er fordelt med 20% til Skanderborg
Kommune og 80% til [adresse]. [adresse] drift forestås af [adresse]
Forsyning A/S, og der er nedsat en bestyrelse på 3 medlemmer - et medlem fra
Skanderborg Byråd og to medlemmer fra [adresse].

I 2009 blev
deponeringsbekendtgørelsen ændret og der blev indført et krav om, at deponier skal
placeres kystnært. Da [adresse] ikke ligger kystnært medførte det et krav
om, at den primære drift skal indstilles i 2020.

Samtidig blev kravene til sikkerhedsstillelsen
til efterdriften forøget. De nye krav til sikkerhedsstillelse kunne ikke
finansieres over egenkapitalen, hvorfor der er opgjort en underdækning, som i
regnskab 2016 udgør 15 mio. kr.

Selskabet har i flere år
arbejdet på at tiltrække yderligere deponimængder. Disse tiltag er kun i
begrænset omfang lykkedes blandt andet som følge af, at deponimængderne
generelt er faldende. Derfor har det ikke været muligt at afvikle
underdækningen. Der er i bestyrelsen for [adresse] og de to ejerkommuner enighed
om, at der ikke er et forretningmæssigt grundlag for at fortsætte den nuværende
drift af [adresse] I/S.

Byrådene i Skanderborg og
[adresse] besluttede i februar 2018 at igangsætte en proces med henblik
på at opløse [adresse] I/S.  Herudover godkendte byrådene rammerne for de
økonomiske konsekvenser af efterdriften. Herunder at opløsningen baseres på en
efterdrift på 50 år.

Bestyrelsen i [adresse]
godkendte 13. marts 2018, at processen for opløsning af [adresse]
igangsættes.

**VURDERING**

Opløsningsaftalen er udarbejdet
efter de rammer, som ejerkommunerne besluttede i februar 2018. Ankestyrelsen
har 15. juni 2018 forhåndsgodkendt opløsningsaftalen. Opløsningsaftalen er
vedlagt som bilag.

Opløsningen af [adresse] er
betinget af, at ejerkommunerne godkender opløsningsaftalen. Efterfølgende skal
opløsningsaftalen endelig godkendes i Ankestyrelsen, jfr.
Kommunestyrelseslovens §60, stk. 3.

Opløsningen af [adresse] er
med virkning fra 31. december 2018.

Efter opløsningen overtager Favrskov Kommune
affaldsdeponiet. Feltengård I/S drives i dag af Favrskov Forsyning A/S i
henhold til driftsaftalen ”Aftale om ledelse, administration og drift af
[adresse]”. [adresse] indtræder efter opløsningen som aftalepart i
driftsaftalen i stedet for [adresse] I/S. Driftsaftalen er vedlagt som bilag.

Den fremadrettede anvendelse af affaldsdeponiet vil blive
vurderet i sammenhæng med politisk stillingtagen til en eventuel ny struktur på
genbrugspladserne. Det forventes, at der fremsendes udkast til revideret
driftsaftale mellem Favrskov Kommune og Favrskov Forsyning A/S til byrådets
stillingtagen i løbet af 2019.

**ØKONOMI**

En opløsning af [adresse]
betyder, at underdækningen i [adresse] skal fordeles mellem Skanderborg og
Favrskov Kommune i forhold til deres respektive ejerandele.

Kent Bertelsen (EY) har efter
aftale med [adresse] foretaget en vurdering af aktiver og forpligtelser
for de to interessenter ved en opløsning af selskabet. De økonomiske
overvejelser, som baserer sig på den godkendte Årsrapport 2016, er beskrevet i
notatet "Økonomiske overvejelser ved en eventuel opløsning af [adresse]
I/S", der er vedlagt som bilag.

Byrådene i Skanderborg og
[adresse] besluttede i februar 2018, at den samlede underdækning udgør 25,4 mio.
kr. Det betyder, at Skanderborg Kommune skal betale 5,1 mio. kr. mens [adresse]
Kommune skal betale 20,3 mio. kr.

Det bemærkes, at underdækningen
primært kan henføres til ændringen af deponeringsbekendtgørelsen i 2009, og at
sikkerhedsstillelsen primært vedrører deponeringsetaper, der er etableret på
Feltengård før 2009. Underdækningen kan derfor henføres til det tidligere
[adresse].

For Favrskov Kommunes vedkommende
kan underdækningen videreføres til Favrskov Affald A/S, idet Favrskov Affald
A/S’s nuværende kunder var omfattet af det tidligere [adresse]. I henhold til
miljøbeskyttelseslovens § 48 kan omkostningerne ikke finansieres over det
skattefinansierede område, idet omkostningerne kan henføres til det
gebyrfinansierede område, og området skal hvile i sig selv.

Derfor finansierer [adresse]
Kommune sin del af underdækningen over genbrugsgebyret hos kunderne i [adresse]
Affald A/S. Fordeles underdækningen ud på den 50 årige periode til efterdrift,
vil den årlige udgift pr. husstand udgøre ca. 20 kr.

Betalingen fra Skanderborg
Kommune i forbindelse med opløsningen sker til [adresse].

Som en konsekvens af opløsningen
overgår de fremtidige rettigheder og forpligtelser vedrørende [adresse]
til [adresse].

**INDSTILLING**

Kommunaldirektøren indstiller til Byrådet:

1.    At opløsningsaftalen vedrørende [adresse] godkendes

**BESLUTNING**

***Økonomiudvalget, 4. september 2018:***

Fraværende:Lasse Olesen

Indstilles godkendt.

**Bilag**

|  |  |
| --- | --- |
| Feltengård I/S - Opløsningsaftale | 710-2018-225114 |
| Driftsaftale - Aftale om ledelse, administration og drift af [adresse] | 710-2018-212885 |
| Økonomiske overvejelser ved en eventuel opløsning af [adresse] | 710-2017-276872 |